Komisija je v obdobju poročanja v sodelovanju z agencijami in ustreznim odborom dokončala izvedbene sklepe, ki so tehnični predpogoj za začetek delovanja revidiranega schengenskega informacijskega sistema.

Poleg tega morajo biti izvedbeni akti, ki so potrebni za popolno uporabo uredb, sprejeti, preden lahko začne delovati revidiran schengenski informacijski sistem v skladu s členom 66(2) Uredbe (EU) 2018/1861 in členom 79(2) Uredbe (EU) 2018/1862. Zakonski rok za popolno uporabo revidiranega schengenskega informacijskega sistema je 28. december 2021.

V različnih oddelkih je predstavljeno delo, ki so ga v obdobju poročanja opravile Komisija, države članice in agencije.

To drugo poročilo o stanju zajema obdobje od 1. oktobra 2019 do 30. septembra 2020. Temelji na informacijah, ki so jih države članice in agencije navedle v vprašalnikih in raziskavah Komisije, ter rezultatih, doseženih na sestankih in delavnicah.

V prvem poročilu o stanju, sprejetem februarja 2020, je opisano pripravljalno delo, ki so ga Komisija, agencije in države članice opravile od 1. januarja 2019 do 30. septembra 2019.

Komisija mora v skladu s členom 66(4) Uredbe (EU) 2018/1861 in členom 79(4) Uredbe (EU) 2018/1862 Evropskemu parlamentu in Svetu letno predložiti poročilo o stanju priprav na celovito izvajanje uredb.

Evropski parlament in Svet sta 28. novembra 2018 sprejela tri nove uredbe o vzpostavitvi, delovanju in uporabi schengenskega informacijskega sistema (v nadaljnjem besedilu: uredbe).

Agencija eu-LISA je v obdobju poročanja organizirala deset srečanj foruma za upravljanje projektov z vsemi deležniki (Komisijo, državami članicami, Europolom, Eurojustom in Evropsko agencijo za mejno in obalno stražo) ter zunanjim izvajalcem za usmerjanje razvoja in dokončanja tehničnih specifikacij v skladu s tehničnimi pravili, dogovorjenimi v ustreznem odboru.

Agencija eu-LISA je 8. januarja 2020 v skladu z uredbami objavila prvo izdajo posodobitve centralnega SIS, s čimer je Europolu omogočen popoln dostop do vseh razpisov ukrepov, ustvarjenih v schengenskem informacijskem sistemu, Evropski agenciji za mejno in obalno stražo pa vzpostavitev tehnične povezave s centralnim SIS, kot je zahtevano v točki 9 člena 63 Uredbe (EU) 2018/1861 in točkah 7 in 8 člena 77 Uredbe (EU) 2018/1862. Poleg tega je agencijam omogočen dostop do funkcije poizvedb po prstnih odtisih schengenskega informacijskega sistema.

·izvajanje zahtevanih sprememb v centralnem SIS ter priprava, usklajevanje in izvajanje vseh testiranj v zvezi s centralnim SIS in interakcijami z nacionalnimi sistemi v tesnem sodelovanju z državami članicami in agencijami;

·posodabljanje tehnične dokumentacije za centralni SIS in interakcije med centralnim SIS in nacionalnimi sistemi v skladu z zahtevami iz uredb in izvedbenih aktov;

Agencija eu-LISA je pristojna za delovanje in razvoj centralnega SIS in ima ključno vlogo pri izvajanju uredb. Glavne naloge agencije eu-LISA so:

Delo se bo nadaljevalo v naslednjem obdobju poročanja, da bi v odboru SIS-SIRENE dosegli dogovor o osnutku Priročnika SIRENE in revidiran Priročnik SIRENE sprejeli do konca naslednjega obdobja poročanja.

2.2.4.Priprave za razvoj biometričnega dela centralnega SIS, ki bi začel delovati pred koncem leta 2021

Agencija eu-LISA je v obdobju poročanja organizirala devet posebnih sestankov z vsemi deležniki (Komisijo, državami članicami, Europolom, Eurojustom in Evropsko agencijo za mejno in obalno stražo) ter zunanjim izvajalcem v zvezi s sistemom za avtomatizirano identifikacijo prstnih odtisov. Biometrična komponenta tega sistema je začela delovati marca 2018, vendar uredbe zahtevajo pomembne spremembe. Zlasti bodo biometrične poizvedbe razširjene z novimi kategorijami daktiloskopskih podatkov (odtisi dlani, prstni sledovi in sledovi dlani).

Faza analiziranja in projektiranja, ki zajema predhodno delo na začetku projekta ter zahteve in specifikacije, je bila končana v obdobju poročanja z dokončanjem in odobritvijo tehničnih specifikacij 1. oktobra 2020. Začela se je druga faza, tj. „izvajanje“.

2.2.5.Pregled tehničnih specifikacij za izmenjavo dopolnilnih informacij med uradi SIRENE

Za revizijo obrazcev s strani ustreznega odbora iz točke 2.1.3 je bila potrebna posodobitev tehničnih specifikacij za izmenjavo obrazcev in s tem povezane dokumentacije. V skladu s skupnim členom 15(3)(b) Uredbe (EU) 2018/1861 in Uredbe (EU) 2018/1862 je za vzdrževanje in posodabljanje tehničnih specifikacij za izmenjavo dopolnilnih informacij med uradi SIRENE pristojna agencija eu-LISA.

Agencija eu-LISA je v obdobju poročanja organizirala pet delavnic z vsemi deležniki, v okviru katerih je bil septembra 2020 dosežen splošni dogovor o zahtevah. Dokončanje in odobritev tehničnih specifikacij in dokumentacije sta načrtovana do konca leta 2020.

2.2.6.Povzetek in tveganja

V primerjavi s prejšnjim obdobjem poročanja, ko je agencija eu-LISA začela priprave na projekt z ustanovitvijo tehničnih skupin in organizacijo globalnega načrtovanja, delo na področju razvoja centralnega SIS poteka v skladu z uredbami.

Tehnične specifikacije so potrjene, razvija se nebiometrični del centralnega SIS. Tehnične specifikacije za biometrični del centralnega SIS so dokončane, razvoj se je začel. Oba dela tehničnih specifikacij bosta do konca leta 2020 združena v enotni dokument.

Kriza zaradi COVID-19 je s pomanjkanjem strojne opreme, zamudami pri dobavi strojne opreme, omejitvami potovanj in nedostopnostjo podatkovnih centrov agencije eu-LISA vplivala na splošno načrtovanje. Splošno načrtovanje za leti 2020 in 2021 je bilo ponovno prilagojeno, tako da bo leto 2021 do novembra, tj. po naslednjem obdobju poročanja, namenjeno testiranju z državami članicami in agencijami. V skladu s splošnim načrtovanjem je še vedno predvideno, da se končna izdaja revidiranega schengenskega informacijskega sistema v skladu z roki, določenimi v uredbah, začne izvajati do konca leta 2021.

2.3.Priprave držav članic

2.3.1.Obseg in zahteve

To poročilo zajema 25 držav članic EU in štiri pridružene schengenske države, ki so v obdobju poročanja povezane s centralnim SIS, ter dve državi članici EU (Ciper in Irska), ki v obdobju poročanja nista bili povezani s centralnim SIS.

V skladu s členom 66(5)(c) Uredbe (EU) 2018/1861 in členom 79(5)(c) Uredbe 2018/1862 se zahteva, da morajo vse države članice, povezane s centralnim SIS, v svojih nacionalnih sistemih od 28. decembra 2020 izvajati funkcijo poizvedb v sistemu za avtomatizirano identifikacijo prstnih odtisov schengenskega informacijskega sistema. Ta obveznost še ne velja za Ciper in Irsko, ker v obdobju poročanja še nista bila povezana s centralnim SIS.

Poleg tega morajo vse države članice, povezane s centralnim SIS, zagotoviti pravočasen razvoj nacionalnih sistemov v skladu z odobrenimi dokumenti in tehničnimi specifikacijami.

Države članice morajo uradno obvestiti Komisijo, da so sprejele potrebne tehnične in pravne ureditve za obdelavo podatkov in izmenjavo dopolnilnih informacij v skladu s to uredbo, preden lahko revidirani schengenski informacijski sistem začne delovati v skladu s členom 66(2) Uredbe (EU) 2018/1861 in členom 79(2) Uredbe (EU) 2018/1862.

2.3.2.Stanje uvajanja sistema za avtomatizirano identifikacijo prstnih odtisov schengenskega informacijskega sistema (končano predvidoma do konca leta 2020)

Obveznost uvedbe funkcije poizvedb po prstnih odtisih schengenskega informacijskega sistema velja za 25 držav članic EU in štiri pridružene schengenske države (Ciper in Irska v sedanjem obdobju poročanja še nista zajeta).

Stanje do konca obdobja poročanja (sreda, 30. september 2020) je:

·22 od 29 sodelujočih držav je že uvedlo funkcijo poizvedb po prstnih odtisih;